Diari Oficial de la Generalitat Valenciana


Sumari del DOGV 8839, del 19-06-2020 (2020/4427)

RESOLUCIÓ de 8 de juny de 2020, de la directora general d'Obres Públiques, Transports i Mobilitat Sostenible, sobre delegació de l'exercici de competències en les persones titulars de les direccions dels serveis territorials de Transport.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4427


Data del document
:   08-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 8 de juny de 2020, de la directora general d'Obres Públiques, Transports i Mobilitat Sostenible, sobre delegació de l'exercici de competències en les persones titulars de les direccions dels serveis territorials de Transport. [2020/4427]  
Després de la modificació dels articles 97 i 107 de la Llei 6/2011, d'1 d'abril, de la Generalitat, de mobilitat de la Comunitat Valenciana; de l'article 94 de la Llei 9/2019, de la Generalitat, de 23 de desembre, de mesures fiscals, de gestió administrativa i financera i d'organització de la Generalitat, i de la correcció d'errades publicada en el Diari Oficial de la Generalitat Valenciana número 8761, de 13 de març de 2020, d'acord amb el principi d'eficàcia que regeix l'actuació de les administracions públiques, i el volum i la diversitat d'assumptes que han de ser resolts per la persona titular de la Direcció General d'Obres Públiques, Transports i Mobilitat Sostenible, en les matèries que li han sigut atribuïdes, és necessari delegar l'exercici de part de les seues competències en els serveis territorials de Transport, a l'efecte de dotar de major agilitat la gestió dels assumptes la competència dels quals té assignada aquesta direcció general.  
En virtut d'això, i de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i en ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en les persones titulars de les direccions dels serveis territorials de Transport a Alacant, Castelló i València d'aquesta conselleria, l'exercici de les competències següents:  
1. La iniciació dels procediments sancionadors i la imposició de sancions per infraccions molt greus, greus i lleus, segons el que s'estipula en l'article 36.2 de la Llei 13/2017, de 8 de novembre, de la Generalitat, del taxi de la Comunitat Valenciana.  
2. La iniciació dels procediments sancionadors i la imposició de sancions per infraccions molt greus, greus i lleus, segons el que s'estipula en l'article 146.1 de la Llei 16/1987, de 30 de juliol, d'ordenació dels transports terrestres, en relació amb els articles 70.1 de la Llei 5/1983, de 30 de desembre, de Govern Valencià, i 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, i 97 i 107.1 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
  
  
Segon  
La present delegació de competències podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre, de règim jurídic del sector públic.  
La delegació de competències que s'efectua a través de la present resolució s'entén sense perjudici que, en qualsevol moment, la persona titular de la direcció general competent en matèria de transport puga reclamar el coneixement i resolució de quants assumptes estime oportuns, en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
  
  
Tercer  
Sempre que es faça ús d'aquesta delegació de competències, haurà de fer-se constar expressament en la resolució que s'adopte, que es considerarà dictada per l'òrgan delegant, sense que hi càpia la delegació de competències delegades, excepte autorització expressa d'una llei, de conformitat amb el que s'estableix en els apartats 4 i 5 de l'article 9 de la Llei 40/2015, d'1 d'octubre, de règim jurídic del sector públic.  
  
  
  
Quart  
Deixar sense efecte la Resolució de 10 de maig de 2019, del director general d'Obres Públiques, Transport i Mobilitat, sobre delegació de l'exercici de competències en les persones titulars de les direccions dels serveis territorials de Transport.  
  
Cinqué  
La present resolució farà efecte a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que no esgota la via administrativa, podrà interposar-se un recurs d'alçada, davant la Secretaria Autonòmica d'Obres Públiques, Transports i Mobilitat Sostenible, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que hi estimen pertinent.   
  
València, 8 de juny de 2020.- La directora general d'Obres Públiques, Transports i Mobilitat Sostenible: Roser Obre Marco.